LIETUVOS RESPUBLIKOS APLINKOS MINISTRO

Į S A K Y M A S

DĖL STATYBOS TECHNINIO REGLAMENTO STR 1.05.06:2002 „STATINIO PROJEKTAVIMAS“ PAKEITIMO

2002 m. rugpjūčio 23 d. Nr. 460

Vilnius

Vadovaudamasis Lietuvos Vyriausybės 2002 02 26 nutarimo Nr. 280 „Dėl Lietuvos Respublikos statybos įstatymo įgyvendinimo“ (Žin., 2002, Nr. 22-819) 1.1.19, 1.1.20 ir 1.1.28 punktais bei Lietuvos Respublikos aplinkos ministerijos nuostatais (Žin., 1998, Nr. 84-2353; 2002, Nr. 20-766),

1. Keičiu 2002 04 23 aplinkos ministro įsakymu Nr. 199 „Dėl statybos techninio reglamento STR 1.05.06:2002 „Statinio projektavimas“ patvirtinimo“ (Žin., 2002, Nr. 54-2144) techninį reglamentą ir 52.8.3 papunktį, 104 punktą, 104.4 papunktį bei reglamento priedą ir išdėstau taip:

„1.1. 52.8.3. techninių sprendinių bei specifikacijų reikalavimai, detalumo (darbo brėžinių, konstrukcijų mazgų, technologinių schemų, nestandartinių detalių reikalavimai ir kt.), komplektavimo (tipinių mazgų reikalavimai ir kt.), eskizų variantų skaičiaus, vaizdinės medžiagos reikalavimai. Jei projektuojamas statinys yra prie vandens telkinio (paviršinio vandens telkinio apsaugos zonoje ar pakrančių apsaugos juostoje), kartu projekte pažymimi ir perspektyviniai statiniai“;

„1.2.104. Ypatingo statinio ir statinio, įrašyto į Valstybės investicijų programą, projektas iki gaunant statybos leidimą turi būti patvirtintas. Statinio projekto ir statinio statybos skaičiuojamosios kainos (sąmatos) tvirtinimas (Statytojo pritarimas parengtam statinio projektui) įforminamas tvarkomuoju dokumentu – kai Statytojas yra Lietuvos ar užsienio valstybės juridinis asmuo, arba Statytojo žyma „tvirtinu“ ir parašu statinio projekte – kai Statytojas yra Lietuvos ar užsienio valstybės fizinis asmuo. Abiem atvejais nurodomi pagrindiniai šio statinio techniniai ir ekonominiai rodikliai, aplinkos ir kraštovaizdžio reikalavimai (žr. priedą):“;

„1.3. 104.4. statinių, esančių statinio projekto sudėtyje, įrašytų į Valstybės investicijų programą, statybos skaičiuojamoji kaina (sąmata) tvirtinama, įvardijant projekto bendrą kainą, iš to skaičiaus pagal visų projekto sudėties sąvade esančių statinių skaičiuojamąsias kainas, užsakovo rezervą, projektavimo darbų ir inžinerinių paslaugų kainą, sklypo kainą“;

1.4. reglamento priedo nauja redakcija (pridedama).

2. Nustatau, kad šis įsakymas įsigalioja nuo jo paskelbimo „Valstybės žiniose“ dienos.

3. Aplinkos ministerijos kompiuterinėje sistemoje vadovautis reikšminiais žodžiais: „reglamentas“, „statyba“.

APLINKOS MINISTRAS	ARŪNAS KUNDROTAS

PATVIRTINTA

Lietuvos Respublikos aplinkos ministro

2002 04 23 įsakymu Nr. 199 (Lietuvos

Respublikos aplinkos ministro

2002 m. rugpjūčio 23 d.

įsakymo Nr. 460 redakcija)

STR 1.05.06:2002

priedas (privalomasis)

PATVIRTINTA ………	įsakymu Nr.

(statytojo (užsakovo) pavadinimas, data)

PROJEKTAS PATVIRTINTAS

(statinio projekto pavadinimas, adresas)

Statinio kategorija

(ypatingas statinys ar statinys, įrašytas į investicijų programą)

Statybos rūšis

(nauja statyba, rekonstrukcija, remontas)

Statinio projekte tvirtinami šie statybos, gamybos bei naudojimo techniniai ekonominiai rodikliai:

Eilės Nr.	Projekto sudėtyje esamų statinių bei jų projekto dalių pavadinimai	Statybos, gamybos bei naudojimo pagrindiniai techniniai-ekonominiai rodikliai	Skaičiuoja-moji kaina, tūkst. Lt
1.	Sklypo plotas, užstatymo plotas, įsigijimo kaina	Ha ir kv. metrais
2.	Projektavimo darbai ir projekto vykdymo priežiūra	Įrašomas numatomas projektavimo darbams ir priežiūrai skirti valandų ir specialistų skaičius
3.	Statinio statybos techninė priežiūra	Įrašomas numatomas priežiūrai skirti valandų ir specialistų skaičius
4.	Aplinkosauga bei kraštotvarka	Pateikiame pagrindinių sprendinių esmę
5.	Pastatų ir inžinerinių tinklų statinių sąrašas pagal suvestinę (objektines) sąmatą. Statinio sąmatinė vertė: –bendra; –tiesioginės išlaidos; –pridėtinės išlaidos; –pelnas; –statytojo rezervas; –pridėtinės vertės mokestis.	Nurodoma pastato (statinio) paskirtis, viso statinio tūris, užimtas žemės plotas (užstatymo plotas), bendras statinio plotas (gyvenamiesiems pastatams, taip pat nurodomas gyvenamasis plotas, negyvenamiesiems – pagrindinis ir pagalbinis plotas) [6.40], aukštų skaičius, inžinerinių tinklų ilgis, diametras (ar kitas rodiklis), gamybos pajėgumas, susisiekimų komunikacijų ilgis, važiuojamosios dalies plotis ir kiti rodikliai. Prie kiekvieno pastato ar inžinerinio statinio nurodomi pagrindiniai statybos produktai, iš kurių jie pastatyti (pagaminti)

Statinio projekto vadovas

(parašas, pavardė, vardas, atestato Nr., data)

______________